

**Аудан аумағындағы Мақаншы, Көктерек ауылдық округтері бойынша ұсақ мүйізді малдарынан бруцеллез індетінің шығуына байланысты шектеу қою туралы**

***Күшін жойған***

Шығыс Қазақстан облысы Үржар аудандық әкімдігінің 2009 жылғы 21 мамырдағы N 306 қаулысы. Шығыс Қазақстан облысы Әділет департаментінің Үржар аудандық әділет басқармасында 2009 жылғы 15 маусымда N 5-18-80 тіркелді. Күші жойылды - Үржар ауданы әкімдігінің 2009 жылғы 03 қарашадағы N 573 қаулысымен

      Ескерту. Күші жойылды - Үржар ауданы әкімдігінің 2009.11.03 N 573 қаулысымен.

      Қазақстан Республикасының "Ветеринария туралы" 2002 жылғы 10 шілдедегі Заңының 10 бабының 2-тармағына, Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін өзі басқару туралы» Заңының 31 бабы 1 тармағы 18) тармақшасын басшылыққа алып, Үржар ауданының бас мемлекеттік ветеринариялық инспекторының 2009 жылғы 12-мамырдағы № 248 ұсынысының негізінде Мақаншы, Көктерек ауылдық округтерінің ұсақ мүйізді малдарынан бруцеллез індетінің шығуына байланысты, Үржар ауданының Әкімдігі **ҚАУЛЫ ЕТЕДІ:**

      1. Мақаншы, Көктерек ауылдық округтерінде ұсақ мүйізді малдарының арасында бруцеллез індетіне қарсы шектеу қойылсын.

      2. Мақаншы, Көктерек ауылдық округтерінде шектеу шарттары бойынша рұқсат етілмейді:

      1) шектеу қойылған аумақ арқылы аурудан таза жануарларды тасымалдауға, айдап өтуге, енгізуге, сыртқа шығаруға, тек оларды етке союға жіберген жағдайдан басқа;

      2) індет ошағы айқындалған аурудан таза емес аумақтан басқа аумаққа әкетуге, шөп, сабан және басқа мал азығын дайындауға, сондай-ақ мал және адамдардың жиналуына байланысты шаралар жүргізуге;

      3) бруцеллезбен ауырған жануарларды және олардан алынған төлдерді бес күннен артық ұстауға.

      3. Мақаншы, Көктерек ауылдық округтерінің тұрғындарын медициналық байқаудан өткізу үшін аудандық денсаулық сақтау бірлесігінен (Б.А. Мадрахимов – келісім бойынша) қолғабыс көрсету ұсынылсын.

      4. ҚР ДСМ МСЭҚК ШҚО бойынша Үржар аудандық басқарма бастығынан (Б.Н. Нигматуллин – келісім бойынша) адамдар арасында бруцеллез ауруын дер кезінде анықтап, олардың аурудан емделуін қадағалау ұсынылсын.

      5. Үржар ауданының ішкі істер бөлімінің бастығы (М.З. Мұздыбаев – келісім бойынша) сауықтыру іс-шараларын өткізуге көмек көрсету ұсынылсын.

      6. Мақаншы, Көктерек ауылдық округтерінің әкімдері (Е. Сағымбеков, С. Қалиев) сауықтыру іс-шараларының өткізілуін ұйымдастыру міндеттелсін.

      7. Осы қаулының орындалуын бақылау аудан әкімінің орынбасары Ж. Байсабыровқа жүктелсін.

      8. Осы қаулы алғаш ресми жарияланғаннан кейін күнтізбелік он күн өткен соң қолданысқа енгізіледі.

*Үржар ауданының әкімі                  Б. Жанақов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК